[{"text_idx": "#000001", "text": "Tallinna e-valitsemise konverentsi ametlikul vastuvo\u0303tul 30. mail tunnustas E-riigi Akadeemia Fa\u0308a\u0308ri saarte valitsust ja Ivano-Frankivski linnavalitsust (Ukraina) innu eest e-valitsemist arendada."}, {"text_idx": "#000004", "text": "2014. aasta ku\u0308laska\u0308ikust Eestisse said fa\u0308a\u0308rlased idee hakata oma riigis X-tee-laadset su\u0308steemi arendama. Alustati e-valitsemise strateegia arendamist, mille valitsus 2015. aastal ka heaks kiitis. Paar kuud hiljem paigaldati andmevahetussu\u0308steem ning arendati selle esimesed e-teenused. E-riigi Akadeemia tegevjuht Arvo Ott u\u0308tles auhinna ka\u0308tteandmisel: \u201cTa\u0308name meeldiva koosto\u0308o\u0308 eest ning loodame, et see ja\u0308tkub ka tulevikus.\u201d"}, {"text_idx": "#000005", "text": "Ivano-Frankivski linnavalitsus pa\u0308lvis tunnustuse oma entusiasmi eest kasutusele vo\u0303tta ja ta\u0308iendavalt luua e-teenuseid, mida arendati projekti \u201cE-valitsemise toetus Ukrainale\u201d kestel. Ivano-Frankivski linnavalitsus hakkas kasutama dokumendihaldussu\u0308steemi, turismiobjekte tutvustavat mobiilia\u0308ppi ja geoinfosu\u0308steemi. \u201cTa\u0308name partnereid nende kustumatu entusiasmi eest kohaliku omavalitsuse e-teenuste juurutamisel,\u201d u\u0308tles auhinda ka\u0308tte andes E-riigi Akadeemia strateegiajuht Hannes Astok."}, {"text_idx": "#000007", "text": "E-riigi Akadeemia on no\u0303ustamis- ja mo\u0303ttekeskus, mis tegeleb e-valitsemise, e-demokraatia, ku\u0308berturvalisuse ja avatud infou\u0308hiskonna alase teadmuse loomise ja levitamisega. E-riigi Akadeemia on koolitanud 3000 ametnikku rohkem kui 50 riigist ning juhtinud vo\u0303i osalenud enam kui 60 rahvusvahelises projektis riigi, omavalitsuse vo\u0303i organisatsiooni arendamiseks."}]